Steve Hackett

Stephen Richard "Steve" HACKETT, naskiĝinta la  en Londono estas angla kantisto-kantoverkisto, kaj gitaristo. Ano de la grupo de progresiva roko Genesis de 1971 al 1977, li kontribuis al ses Genesis-studialbumoj, tri koncertaj albumoj kaj sep soloaĵojn; de tiam ĝis nune karieris sole.

Lia gitarludado estas bazata sur etera kaj eksperimenta sono (li estas pioniro de tapping), favoranta muzikecon kaj harmonion prefere al teknika montro por krei sonĝan, poezian kaj strangan sonoran universon. Li estas ankaŭ konata por sia praktiko de hispana gitaro.

Li estis enkondukata en la Fam-Salono kaj Muzeo de Rokenrolo kiel membro de Genesis en 2010.

 Biografio 
 Frua Vivo 
Steve Hackett naskiĝis en Pimlico, kvartalo de la centro de Londono, la 12an de februaro 1950 (unu tago antaŭ sia estonta samgrupano Peter Gabriel) de Peter and June Hackett, farbisto kaj reklamistino"Genesis: la boite à musique" de Frédéric Delâge, p.46, libreldonejo Camion Blanc, Francio, 1998. Li havas fraton, John Hackett, naskiĝintan en 1955.

Dum sia infanaĝo, li praktikis fluton kaj buŝharmonikon kaj komencis gitari kiam li estis dekdu jaraĝa sed li neniam ricevis muzikan instruadon.

Liaj plej fruaj muzikaj influoj estis klasika muziko (Johann Sebastian Bach) kaj opero (Mario Lanza), li deklaris en 2006 ke tiuj komponaĵoj ankoraŭ  influas lin  . Hackett citis ankaŭ multajn artistojn de angla bluso  kiel Danny Kirwan aŭ Peter Green, aŭ aliajn artistojn kiel Jimi Hendrix, The Beatles, and King Crimson .

 Kariero 
 Komenco de kariero 
Li komencis sian muzikan karieron kun la grupoj Canterbury Glass kaj Sarabande, ties muziko enhavis progresivrokajn erojn. En 1970 kun la grupo Quiet World li surbendigis unuan albumon: The Road, sur kiu oni retrovas sian fraton John flutantan.

 Kun Genesis 
eta|Steve Hackett koncertanta kun Genesis dum la turneo de The Lamb Lies Down On Broadway, la 18an Decembro 1974 en Century Theatre en Buffalo, Novjorko
Li forlasis tiun grupon ĵus poste kaj skribis en decembro 1970 komuniketon en la ĵurnalo Melody Maker: “Gitaristo-komponisto serĉas akceptemajn muzikistojn ja decidantajn por lukti kontraŭ la stagno de la nunaj muzikaj formoj” . Peter Gabriel, kantisto de la rokgrupo Genesis (kies la antaŭa gitaristo, Anthony Phillips, estis forlasanta antaŭ kelkaj monatoj), legis ĝin kaj estis allogata. Kune kun Tony Banks, la klavaristo de la grupo (la aliaj grupanoj estantaj Mike Rutherford, basgitaristo, kaj Phil Collins, drumisto), li iris aŭskulti Steve ĉe liaj gepatroj. Hackett aŭskultigas al ili siajn unuajn komponaĵojn, sorbigatajn de hispanaj influoj por la akustikaj, de crimsonaj influoj por la elektrikaj. Hackett spektis la koncerton de Genesis la 28an decembro 1970 kaj estis akceptata de la grupo post kelkaj tagoj.

Hackett kontribuis al la kreado de la sono de la grupo, kuraĝiganta la grupon por aĉeti melotronon, kaj per sia malbanala gitarludado: li estis unu el la unuaj por uzi la “tapping”: teĥniko de gitaro en kiu oni tajpas la kordojn sur la kolo per la fingroj de ambaŭ manoj.

Li surbendigis 6 albumojn kun Genesis:
 Nursery  Cryme en 1971, post kiu Genesis turneis unuafoje fremde en Belgio
 Foxtrot en 1972, por kiu Hackett komponis, interalie, la faman akustikan komponaĵon “Horizons”, kiun li ofte ludis koncerte dum sia sola kariero
 Selling England by the Pound, en 1973, en kiu oni trovas, en la kanto “Firth of Fifth” la plej faman gitarsoloon de la diskaro de Genesis
 The Lamb Lies Down On Broadway, en 1974, kiu estis la albumo por kiu Hackett malpli engaĝiĝis, pro tri kialoj: tiu konceptalbumo estis ideo de Gabriel kaj ne ege allogis al li, li estis ĵus eksedziĝinta de sia unua edzino, kaj li estis vundinta sian maldekstran manon per glaso de vino"Genesis: la boite à musique" de Frédéric Delâge, p.99, libreldonejo Camion Blanc, Francio, 1998.
 A trick of the Tail en 1976, la unua albumo kun Phil Collins kantanta, post la foriro de Peter Gabriel
 Wind and Wuthering en 1976, ekde kiu, malgraŭ la kvar komponaĵoj (de naŭ) kunverkitaj de Hackett, li komencis sentiĝi frustrata de la malakcepto de la grupo de pluraj komponaĵoj siaj.

En 1977, post la turneo sekvanta Wind and Wuthering, dum la miksado de la venonta koncerta albumo Seconds Out, Hackett fine decidis forlasi la grupon. Li deklaris: “Post ni pruvis ke ni povis fari tion kvarane, tio iĝis tro facila. Mi demandis al mi: “Kion mi vere volas?” Mi verkis pli kaj pli sed la grupo malpli kaj malpli akceptis. Mi havis abundon da ideoj sed tio ne ŝanĝis la finan kvocienton de kantoj de Hackett  rilate al (vizaĝu tion) kantoj de Tony Banks. Post esti farinta solalbumon, tio estis iom kiel reiri al lernejo. Subite mi komprenis “Tio ne estas la tuto kaj la fino de mia kariero””Libreto de la diskokesto "Genesis Archive #2", p.21. Tony Banks deklaris: “Mi ne havis reciprokajn sentojn, tio kio maltrankviligis min, ĉar mi evidente estis blinda al aĵoj kiuj ĝenis lin” .

Dum la sekvantaj jardekoj, Steve Hackett kelkfoje kunlaboris kun siaj ekssamgrupanoj. Interalie, li partoprenis la kunigon “Six of the Best”, koncerton por helpi finance Peter Gabriel post la malsukceso de sia festivalo “WOMAD” en 1982, kaj resurbendigis kelkajn gitarajn erojn por la diskokesto “Genesis Archive 1967-1975” en 1998.

 Sola Kariero 
La sola kariero de Steve Hackett fakte komencis kiam li estis ankoraŭ ano de Genesis, en 1975, per la albumo “Voyage of the Acolyte”, en kiu oni povas aŭdi John Hackett, Mike Ruterford kaj Phil Collins kaj kies jaketo estis desegnata de Kim Poor, brazila pentristino kiu estis iĝonta la edzino de Steve Hackett.

Tri aliaj progresivrokaj albumoj sekviĝis post lia foriro el Genesis (“Please don’t touch” (1978), “Spectral mornings” (1979) kaj “Defector” (1980)).

La sekvantaj albumoj diversigis la stilon de Steve Hackett: “Cured” (1981) pli poproka, “Bay of Kings” (1983) kaj “Momentum” (1988) pri hispana gitaro, “Highly Strung” (1983) pli roka, “Till we have faces” (1984) pri sudamerikaj influoj.

Steve Hackett formis en 1986 la grupon GTR kun la eksgitaristo de Yes kaj Asia Steve Howe kaj aliaj muzikistoj. Ili surbendigis albumon kiu estis granda sukceso en Usono, sed en 1987, post la turneo, Hackett decidis foriri la grupon, malkontenta pri la financa situacio de la grupo.

Dum la naŭdekjaroj kaj ĝis nune Steve Hackett kontinuis sian sola kariero, surbendiganta multajn albumojn je diversaj influoj.

En 1996, li surbendigis omaĝan albumon al Genesis, “Genesis revisited” reinterpretanta kun multaj muzikistoj (interaliaj John Wetton, Alfonso Johnson, Chester Thompson, Bill Bruford, Tony Levin, John Hackett, Ian McDonald, Richard McPhail) kantojn de Genesis de la tempo 1971-1977 plus du novajn kantojn: “Valley of Kings” kaj “Déjà vu”, kanto kunskribita kun Peter Gabriel dum la “Selling England by the Pound” tempo.

En 2007, projekto de turneo kun la malnovaj anoj de Genesis (Banks, Collins, Gabriel, Hackett, Rutherford) estis diskutata poste forlasata pro la hezito de Peter Gabriel, kaj finfine nur Banks, Collins kaj Rutherford , kunirataj de iliaj koncertaj muzikistoj de la okdekjaroj Chester Thompson kaj Daryl Stuermer, foriris turnee.
eta|345x345ra|Steve Hackett dum koncerto en Braunschweig en 2005
En 2009, li surbendigis kun la partopreno de Anthony Phillips kaj la eksbasgitaristo de Yes Chris Squire la albumon “Out of the tunnel’s mouth”.

En 2012 Steve Hackett kunverkis kun Chris Squire la albumon “A life within a day” sub la kaŝnomo “Squackett”.

Pli malfrue en 2012 li surbendigis novan omaĝan duoblan albumon al Genesis, kompletanta la unua: “Genesis revisited II”, en kiu oni povas aŭdi multajn progresivrokajn muzikistojn: interlaliaj John Wetton, John Hackett, Mikael Akerfeldt, Roine Stolt, Neal Morse, Steven Wilson, kaj Roger King (longtempa amiko de Hackett) kaj Simon Collins (filo de Phil Collins). Tiu albumo proponas kantojn tiufoje reinterpretatajn pli fidele al la originaloj ol en 1996. Du koncertaj DVD-oj estis surbendigataj dum la sekvanta turneo: “Live at Hammersmith” kaj “Live at Royal Albert Hall”.

La tri lastaj albumoj de Steve Hackett estas Wolflight (2015), The night siren (2017), kaj At the edge of light (2019) .

 Privata vivo 
Steve Hackett estas edziniĝinta trifoje: unue kun Ellen Busse, kun kiu li havas filon, Oliver. Ilia edzeco finiĝis dum la tempo de The Lamb Lies Down On Broadway. Li poste renkontis la brazilan artistinon Kim Poor kun kiu li edziĝis en 1981. Ili maledziĝis en 2007. Steve edzinigis al la angla aŭtorino Jo Lehmann en 2011.

 Muzika aparataro 
Steve Hackett estas konata por sia uzado de la Gibson Les Paul Goldtop de 1957 kaj de Fernandez Burny (li havas modelon kiu estis havata de Gary Moore).  Liaj akustikaj gitaroj estas Yairi kaj la dekdukorda Zemaitis. Interview du guitariste Steve Hackett, ancien membre de Genesis par Laurent Reymond le 17/03/2017

 Ligiloj 
 Oficiala retejo de Steve Hackett: http://www.hackettsongs.com/
 Oficiala retejo de Genesis: http://www.genesis-music.com/   

 Diskaro 
 Quiet World

 1970 : The Road - De Quiet World - Kun lia frato John Hackett kaj Dick Driver.

 Genesis Studalbumoj

 1971 : Nursery Cryme
 1972 : Foxtrot
 1973 : Selling England By The Pound
 1974 : The Lamb Lies Down On Broadway
 1976 : A Trick Of The Tail
 1976 : Wind & Wuthering

 EP

 1977 : Spot The Pigeon

 Koncertalbumoj

 1973 : Genesis Live
 1977 : Seconds Out
 1982 : Three Sides Live - Steve gitaro sur It/Watcher of the skies.

 Kompilaĵoj

 1998 : Genesis Archive 1967–75
 2000 : Genesis Archive 1976–92 - Steve gitaro sur 4 kantoj.
 2014 : R-Kive - Steve gitaro sur 11 kantoj kun Genesis + 3 soloaj kantoj.

 GTR

 1985 : GTR - Kun Steve Howe, Max Bacon, Phil Spalding kaj Jonathan Mover.
 1997 : King Biscuit Flower Hour Presents GTR (Live) - Surbendigata la 19-an de julio 1986 en Wiltern Theater de Los Angeles.

 John Hackett & Steve Hackett

 2000 : Sketches of Satie

 Squackett

 2012 : A Life Within A Day - Kun Chris Squire

 Sola diskaro 
 Studalbumoj

 1975 : Voyage of the Acolyte
 1978 : Please Don't Touch!
 1979 : Spectral Mornings
 1980 : Defector
 1981 : Cured
 1982 : Highly Strung
 1983 : Bay of Kings
 1984 : Till We Have Faces
 1988 : Momentum
 1992 : Unauthorised Biography
 1993 : Guitar Noir
 1995 : Blues with a Feeling
 1996 : Watcher of the Skies - Genesis Revisited
 1997 : A Midsummer Night's Dream
 1999 : Darktown
 2000 : Feedback 86
 2003 : To Watch the Storms
 2005 : Metamorpheus
 2006 : Wild Orchids
 2007 : Tribute
 2009 : Out of the Tunnel's Mouth
 2011 : Beyond the Shrouded Horizon
 2012 : Genesis Revisited II
 2015 : Wolflight
 2017 : The Night Siren
 2019 : At the edge of light
 2021 : Under the Mediterranean Sky
 2021 : Surrender of Silence
 2024 : The Circus and the Nightwhale

 Koncertalbumoj 
 1992 : Time Lapse
 1995 : There Are Many Sides to the Night 
 1996 : The Tokyo Tapes
 2001 : Live Archive 70, 80, 90's
 2001 : Live Archive 70s Newcastle
 2002 : Somewhere in South America...
 2002 : Hungarian Horizons
 2003 : Live Archive NEARfest
 2004 : Live Archive 03
 2004 : Live Archive 04
 2005 : Live Archive 05
 2006 : Live Archive 83
 2010 : Live Rails
 2013 : Genesis Revisited: Live at Hammersmith
 2013 : Genesis Revisited: Live at the Royal Albert Hall
 2014 : Access All Areas - CD + DVD
 2016 : The Total Experience Live In Liverpool - Acolyte to Wolflight with Genesis Classics - Boîtier 2 CD + 2 DVD.

 Kompilaĵoj 
 1982 : Voyage Of The Acolyte / Please Don't Touch - Cassette Double Play
 1992 : The Unauthorised Biography
 2002 : The Genesis Files - 2 CD
 2003 : Guitar Noir / There Are Many Sides To The Night - 2 CD
 2005 : Guitare Classique - Avec des extraits de There Are Many Sides To The Night/Sketches Of Satie/A Midsummer Night's Dream
 2005 : Remasters Selection Sampler
 2013 : Genesis Revisited II: Selection
 2015 : Premonitions: The Charisma Recordings 1975 – 1983 - Diskokesto 14 CD
 2016 : 5 Classic Albums - Diskokesto 5 CD
 2016 : The Charisma Years 1975-1983 - Diskokesto 10 Albums vinyl.

 Partoprenoj 
 1971 : Two Sides of Peter Banks - De Peter Banks - ( 1 Ero Knights Reprise) - Kun Phil Collins, John Wetton, Jan Akkerman.
 1984 : Voo de Coracao - De Ritchie (1 Ero : Voo de Coração)
 1985 : Wind in the Willows - De Eddie Hardin (1 Ero : Wind In The Willows)
 1986 : Strange Land - De Box of Frogs (2 Ero : Average, Trouble) - Kun Jimmy Page, Chris Dreja, Jim McCarty, ktp.
 1991 : Orchestral Maneuvres: The Music of Pink Floyd - De David Palmer kaj la Royal Philharmonic Orchestra
 1992 : Back to Bach de Julian Colbeck
 1992 : Gallery Of Dreams - De Gandalf (7 Eroj kaj kunverkis la kanton End of the Rainbow)
 1995 : The Higher You Climb - De Max Bacon : (2 Eroj : I Know What I Like (Live), Roundabout (Live)) Kun Steve Howe
 1998 : Arkangel - De John Wetton (2 Eroj : Nothing happens for nothing, All grown up) Kun Robert Fripp
 1999 : Drivers Eyes - De Ian McDonald (2 Eroj : You Are A Part Of Me, Straight Back To You)
 2001 : Sinister - De John Wetton (Steve buŝharminikas sur 1 ero : Real World) Kun Robert Fripp, Ian McDonald
 2003 : Sheafs Are Dancing - De Djabe (1 Ero : Reflections of Thiérache)
 2003 : Emergent - De Gordian Knot (3 Eroj : Muttersprache, Some Brighter Thing, Singing Deep Mountain)
 2004 : Hexameron - De Nick Magnus (3 Eroj : Singularity, Seven Hands Of Time, The Power Of Reason)
 2005 : Checking Out of London - De John Hackett (5 Eroj)
 2005 : ? - De Neal Morse
 2007 : Chris Squire's Swiss Choir - De Chris Squire
 2007 : Sacred Scenes and Characters - De Canterbury Glass - Albumo surbendigita en 1968 et eldonita en 2007 (1 ero : Prologue)
 2008 : U-Catastrophe - De Simon Collins (1 Ero : Fast Forward The Future) Kun Phil Collins.
 2009 : Sipi Benefit Concert - de Djabe - kun Mihály Dresch kaj Kálmán Balogh.
 2009 : Sitting on the Top of Time - De Jim McCarty (1 ero: Living From The Inside Out)
 2009 : JL - De Algebra (1 ero : Il molo deserto)
 2010 : The Book of Bilbo and Gandalf - De Marco Lo Muscio (1 ero Galadriel)
 2010 : Children of Another God - De Nick Magnus (1 ero : The Colony Is King)
 2010 : Dirty And Beautiful Volume 1 - De Gary Husband (1 ero : Moon Song)
 2011 : In the Footsteps of Attila and Genghis - De Djabe
 2011 : Cavalli Cocchi, Lanzetti & Roversi - De CCLR (1 ero : Great Love Does Burn Fast)
 2011 : Raised in Captivity - De John Wetton (1 ero : Goodbye Elsinore) kun Robert Fripp, Geoff Downes, Eddie Jobson.
 2011 : Grace for Drowning - De Steven Wilson
 2012 : Prog Exhibition 2 - Pluraj artistoj
 2012 : Talsete di Marsantino - De L'Estate di San Martino
 2012 : Gallery of dreams + Live de Gandalf - kesto 3 CD.
 2012 : Down And Up - De Djabe
 2012 : The Rome Pro(g)ject - Pluraj artistoj - (2 eroj - Down To The Domus Aurea, The Mouth of Truth)
 2012 : Beneath The Waves - De Kompendium - (1 ero Lilly)
 2012 : A Proggy Christmas - De The Prog World Orchestra
 2012 : Captain Blue - De Rob Cottingham
 2013 : Summer Storms & Rocking Rivers de Djabe - duobla vinila albumo.
 2013 : Lifesigns - De Lifesigns
 2013 : Playing the History - De John Hackett, Marco Lo Muscio & Carlo Matteucci
 2013 : The Theory of Everything - De Ayreon - (1 ero : The Parting) - kun Keith Emerson, Rick Wakeman, John Wetton, ktp.
 2013 : Overnight Snow ; For Guitar & Flute - De Nick Fletcher & John Hackett - (1 ero : Three Mediterranean Sketches)
 2014 : Fall In Love With The World - De United Progressive Fraternity (1 ero : Travelling Man [The Story Of ESHU])
 2014 : Ulfur - De Todmobile - (2 eroj : Midnight Sun, Aukalag - Resounding Eyes) Avec Jon Anderson
 2014 : N'Monix - De Nick Magnus - (3 eroj : Eminent Victorians, Broken, Shadowland)
 2014 : The Ghosts of Pripyat - De Steve Rothery - (2 eroj : Morpheus, Old Man of the Sea)
 2014 : Live in blue - de Djabe
 2015 : Torn Apart - De Franck Carducci - (1 ero : Closer to Irreversible)
 2015 : Courting The Widow - De Nad Sylvan
 2015 : Cabdury-Hicks - De Dik Cadbury & Pete Hicks - (1 ero : Just Another Honky-Tonk)
 2015 : The Studio Recordings Anthology de John Wetton - kun Geoff Downes, Martin Barre, ktp.
 2015 : Citizen - De Billy Sherwood - (1 ero : Man And The Machine) kun Chris Squire, Geoff Downes, Rick Wakeman, ktp.

 DVD 
 1996 : Steve Hackett & Friends / Live in Japan 1997 : The Tokyo Tapes 2003 : Somewhere in South America 2003 : Hungarian Horizons: Live in Budapest 2004 : Once Above a Time 2004 : Guitar Wars - kun John Paul Jones, Paul Gilbert, Nuno Bettencourt, Roger King, Pat Mastelotto, Mike Szuter & Gary Cherone.
 2005 : Spectral Mornings: 1978 Recordings 2011 : Steve Hackett Live: Fire and Ice 2013 : Genesis Revisited: Live at Hammersmith (2 CD + 1 DVD)
 2013 : Genesis Revisited: Live at the Royal Albert Hall (2 CD + 1 DVD)
 2016 : The Total Experience Live In Liverpool - Acolyte to Wolflight with Genesis Classics'' - Boîtier 2 CD + 2 DVD.

 Referencoj 

Kategorio:Anglaj gitaristoj
Kategorio:Progresivrokmuzikaj muzikistoj